INSURE แจงบิ๊กล็อต 244 ลบ. แค่ผถห.ใหญ่โยนหุ้นให้คนกันเอง
INSURE แจงบิ๊กล็อต 244 ลบ. เป็นเพียงแค่ผถห.ใหญ่โยนหุ้นให้บุคคลในกลุ่มเดียวกัน
19 มิ.ย. 2560

ผู้สื่อข่าวรายงานว่า จากกรณีที่ตลาดหลักทรัพย์แห่งประเทศไทย (ตลท.) ให้บริษัท อินทรประกันภัย จำกัด (มหาชน) หรือ INSURE ชี้แจงประเด็นผลกระทบภายหลังการทำรายการซื้อขายหุ้น INSURE  แบบ BIG LOT จำนวน 6,782,495 หุ้น มูลค่า 244.17 ล้านบาท ที่ราคาเฉลี่ยน 36 บาท เมื่อวันที่ 16 มิ.ย.60
ล่าสุด INSURE ชี้แจงว่ากรณีดังกล่าว ไม่มีผลกระทบต่อโครงสร้างผู้ถือหุ้นของบริษัท เนื่องจากเป็นการปรับโครงสร้างการถือหุ้นภายใต้ผู้ถือหุ้นใหญ่กลุ่มเดียวกัน โดยการดำเนินการดังกล่าว ไม่มีผลกระทบใดๆ ต่อการบริหารงานของบริษัท
ขณะที่บริษัทเพิ่งได้รับแจ้งจากผู้ถือหุ้นรายใหม่ว่าได้รับการผ่อนผันจากสำนักงานคณะกรรมการกำกับหลักทรัพย์และตลาดหลักทรัพย์ ตามหนังสือที่ กลต.พษ.388/2560 โดยไม่ต้องทำคำเสนอซื้อหลักทรัพย์ทั้งหมดของบริษัท อินทรประกันภัย จำกัด (มหาชน)
สำหรับโครงสร้างผู้ถือหุ้นใหญ่อันดับที่ 1-5 ของ INSURE มีดังนี้
(ภาพรวมข้อมูลผู้ถือหุ้น ณ วันที่ 16/03/2560)